16. ΑΝΑΓΚ. ΝΟΜΟΣ υπ' αριθ. 1198 της 31 Αυγ./1 Σεπτ. 1981 (ΦΕΚ Α΄ 238) (Διόρθ. Σφαλμ. στο ΦΕΚ Α΄ 34/19  Μαρτ. 198 ) Περί ρυθμίσεως θεμάτων αναγομένων εις την εκτός του Άθω ακίνητον περιουσίαν των Ι. Μονών του Αγίου Όρους και άλλων τινών διατάξεων. Άρθρ.1.-Επιφυλασσομένης της υπό του άρθρ. 181 του Καταστατικού Χάρτου του Αγίου Όρους, κυρωθέντος δια του Ν.Δ. της 10/16 Σεπτ. 1926, καθιερουμένης αρχής του αναπαλλοτριώτου, αι Ιεραί Μοναί του Αγίου Όρους δύναται, κατόπιν αποφάσεως της Γεροντικής αυτών Συνάξεως, λαμβανομένης κατά πλειοψηφίαν των δύο τρίτων των μελών αυτής, να εκποιούν ή ανταλλάσσουν ίδια αυτών ακίνητα κείμενα εκτός της εδαφικής περιοχής του Άθω, μόνον δια λόγους προφανούς ωφελείας των, ως επί ακινήτων άνευ προσόδου ή όταν δια του τιμήματος της πωλήσεως αντιμετωπίζεται η θεραπεία σοβαράς ανάγκης της Ι. Μονής. Το μετά ταύτα συντασσόμενον πρατήριον γράμμα της Ιεράς Μονής δέον να περιέχη άπαντα τα συναφή ταύτα στοιχεία. Άρθρ.10.-(Παρατίθεται τόμ. 31Γ, σελ. 964). Άρθρ.11.-Από της δημοσιεύσεως του παρόντος παύει ισχύον το Ν.Δ. 124/1969. Άρθρ.12.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Άρθρ.2.-1.-Η εκποίησις των ως άνω ακινήτων των ανηκόντων κατά κυριότητα, νομήν ή έτερον εμπράγματον δικαίωμα εις Ιεράν Μονήν του Αγίου Όρους πραγματοποιείται δια δημοπρασίας. 2.Η δημοπρασία διενεργείται οιανδήποτε ημέραν της εβδομάδος, βάσει διακηρύξεως και όρων συγγραφής υποχρεώσεων, εγκρινομένων υπό της Ιεράς Γεροντικής Συνάξεως. Περίληψις της διακηρύξεως δέον να δημοσιεύεται είκοσι τουλάχιστον ημέρας δις προ της διεξαγωγής της δημοπρασίας εις μίαν τοπικήν εφημερίδα, ως και εις μίαν ημερησίαν εφημερίδα της Θεσσαλονίκης και των Αθηνών και κοινοποιείται εις τον Υπουργόν των Οικονομικών (υπηρεσίαν δημοσίων κτημάτων) και εις την Διοίκησιν του Αγίου Όρους. Η δημοσίευσις διαλαμβάνει την έκτασιν του πωλουμένου ακινήτου, το είδος αυτού (αγροτικόν, δασικόν, αστικόν), την τιμήν της κατωτέρας δυνατής προσφοράς, την ακριβή ημερομηνίαν, ώραν και τόπον διενεργείας της δημοπρασίας, ως και τους όρους καταβολής του τιμήματος, το οποίον θα εξοφλήται απαραιτήτως δια καταθέσεως παρά Τραπέζη, εις έντοκον λογαριασμόν επ' ονόματι της πωλητρίας Ιεράς Μονής, ήτις και δια πράξεώς της εγκρίνει την διάθεσιν του τιμήματος προς πραγμάτωσιν του σκοπού της πωλήσεως είτε δηλαδή της θεραπείας της σοβαρής ανάγκης είτε της αποκτήσεως νέου προσοδοφόρου περιουσιακού στοιχείου. 3.Κατά την καθορισμένην ημέραν, ώραν και τόπον, οι ενδιαφερόμενοι αγορασταί υποβάλλουν εγγράφως ενσφραγισμένας προσφοράς, συνοδευομένας υπό εσωκλείστου ωσαύτως Τραπεζικής εγγυήσεως ή γραμματίου παρακαταθήκης  του Ταμείου Παρακαταθηκών και  Δανείων ύψους 10% του προσφερομένου παρ' αυτών τιμήματος, ως δικαίωμα συμμετοχής. Το ποσόν τούτο εκπίπτεται υπέρ της Ιεράς Μονής λόγω ποινικής ρήτρας δια την περίπτωσιν αθετήσεως υπό του εις ον κατεκυρώθη η δημοπρασία της υποχρεώσεως προς υπογραφήν της συμβάσως. 4.Αι προσφοραί ανοίγονται αμέσως μετά το πέρας της δημοπρασίας υπό τριμελούς επιτροπής απαρτιζομένης εξ ενός εκπροσώπου της Ι. Μονής και δύο Αγιορειτών οριζομένων υπό της Ι. Κοινότητος. Η Επιτροπή ανακηρύσσει τον τελευταίον πλειοδότην. Εντός πέντε ημερών όστις βούλεται και πέραν των εμφανισθέντων, δύναται να προσφέρη μείζονα τιμήν κατά 10% τουλάχιστον, ότε και ούτος προτιμάται. Προσφοραί μη σύμφωνοι προς την διακήρυξιν ή τας προθεσμίας, υποβληθείσαι αρχικώς ή μεταγενεστέρως, ουδόλως λαμβάνονται υπ' όψιν. 5.Τα αποτελέσματα της δημοπρασίας δεν ισχύουν εάν κριθούν ασύμφορα υπό της Ι. Μονής. Εν περιπτώσει μη εγκρίσεως υπό της Ι. Μονής των αποτελεσμάτων της δημοπρασίας, είναι δυνατή η εντός εξαμήνου πώλησις του ιδίου ακινήτου μέσω απ' ευθείας διαπραγματεύσεων, εφ' όσον ήθελε προκύψει τίμημα τουλάχιστον 10% ανώτερον του μη δια της δημοπρασίας εγκριθέντος. Εν τη περιπτώσει ταύτη προ της καταρτίσεως της οριστικής συμβάσεως και επί ποινή ακυρότητος αυτής ανακοινούται εγγράφως το αποτέλεσμα των διαπραγματεύσεων προς το Ελληνικόν Δημόσιον το οποίον δικαιούται να ασκήση τα εκ του άρθρ. 4 του παρόντος απορρέοντα δικαιώματα αυτού. 6.Αι ανωτέρω διατυπώσεις δεν εφαρμόζονται οσάκις ο αγοραστής τυγχάνει το Δημόσιον ή Νομικόν Πρόσωπον Δημοσίου Δικαίου. Άρθρ.3.-1.Εκποίησις ή ανταλλαγή ακινήτων Ιεράς Μονής κειμένων εκτός της εδαφικής περιοχής του Άθω, επιχειτηθείσα άνευ τηρήσεως των υπέρ της Ιεράς Μονής τασσομένων εν τω παρόντι διατυπώσεων είναι άκυρος, του αγοραστού δικαιουμένου εν τη περιπτώσει ταύτη να ζητήση μόνον την επιστροφήν του τυχόν καταβληθέντος τιμήματος, ατόκως, κατά τας περί αδικαιολογήτου πλουτισμού διατάξεις. 2.Την κατά τα ως άνω ακυρότητα δύνανται να επικαλεσθούν τόσον η ονειαφερομένη Ιερά Μονή όσον και η Ιερά Μονή. Άρθρ.4.-Το Ελληνικόν Δημόσιον δικαιούται όπως εντός τριμήνου από της εις αυτό ανακοινώσεως εγγράφως της εγκρίσεως της δημοπρασίας, η οποία επίσης γνωστοποιείται εις την Διοίκησιν του Αγίου Όρους, δηλώση εγγράφως προς την πωλήτριαν  Ι. Μονήν ότι επιθυμεί την υπό τους όρους της  διενεργηθείσης δημοπρασίας μεταβίβασιν εις αυτό του ακινήτου, παρακαταθέτον άμα εις το  Ταμείον Παρακαταθηκών και Δανείων το επιτευχθέν τίμημα, οπότε η μεταβίβασις του ακινήτου  εις   το   Δημόσιον    είναι   υποχρεωτική,    υπογρα(Μετά τη σελ. 416,06(α)  Σελ. 416,07 Τεύχος 782 – Σελ. 129 Άγιον Όρος 33.Λ.α.16 332 φομένου  του συμβολαίου μεταβιβάσεως κατά τους όρους της διακηρύξεως. Άρθρ.5.-Εντός 30 ημερών από της απράκτου παρελεύσεως της τριμήνου προθεσμίας περί ης το προηγούμενον άρθρον η Ιερά Μονή προσκαλεί εγγράφως τον πλειοδοτήσαντα αγοραστήν προς υπογραφήν της συμβάσεως, εντός ευλόγου χρόνου. Η ως άνω 30ήμερος προθεσμία δύναται να παραταθή δι' ητιολογημένης αποφάσεως της Γεροντικής Συνάξεως της Ιεράς Μονής, επί δύο μήνας, μόνον εφ' όσον συντρέχουν εξαιρετικοί προς τούτο λόγοι. Άρθρ.6.-Η υπό της Ι. Μονής παραχώρησις ακινήτου αυτής δι' ανοικοδόμησιν επί αντιπαροχή, ως και η ανταλλαγή τοιούτου, μετ' άλλου ανήκοντος εις τρίτον, επιτρέπεται υπό τας διατυπώσεις του παρόντος νόμου. Εξαιρείται των διατυπώσεων του παρόντος η ανταλλαγή ομόρων οικοπέδων επί σκοπώ συνενώσεως, ήτις πραγματοποιείται κατόπιν ητιολογημένης αποφάσεως της διοικήσεως της Ι. Μονής. Άρθρ.7.-1.Πάσα δίκη, προκύπτουσα εκ της εφαρμογής του παρόντος μεταξύ Ιεράς τινός Μονής του Αγίου Όρους ή της Ι. Κοινότητος αυτού και τρίτων ιδιωτών, ανακοινούται εις το Ελληνικόν Δημόσιον, το οποίον δύναται να ασκήση κυρίαν ή πρόσθετον παρέμβασιν υπέρ της Ι. Μονής ή της Ι. Κοινότητος και δια των προτάσεων. Το αυτό δικαίωμα παρεμβάσεως έχει και η Ι. Κοινότης προς ην επίσης ανακοινούται πάσα δίκη υπό της ενδιαφερομένης Ι. Μονής. 2.Κατά τα λοιπά εφαρμόζεται ο Κώδιξ Δικών του Δημοσίου. Άρθρ.8.-Αι Ι. Μοναί του Αγίου Όρους εις τας πάσης φύσεως δίκας αυτών (εμπραγμάτους, ενοχικάς ασφαλιστικών μέτρων κ.λπ.) τας προκυπτούσας εκ της εφαρμογής του παρόντος, απολαύνουν των προνομίων του Ελληνικού Δημοσίου των προβλεπομένων υπό του Κώδικος των νόμων περί δικών του Δημοσίου και των ετέρων ειδικών νόμων, εξαιρουμένων των περί παγίων τελών χαρτοσήμου των πάσης φύσεως δικαστικών εγγράφων. Άρθρ.9.-1.Περί συστάσεως "Κέντρου Διαφυλάξεως της Αγιορειτικής Κληρονομίας (ΚΔΑΚ)". α)Σύστασις.-Συνιστάται Νομικόν Πρόσωπον Δημοσίου Δικαίου υπό την επωνυμίαν "Κέντρον Διαφυλάξεως της Αγιορειτικής Κληρονομίας (ΚΔΑΚ)", με έδραν την πόλιν της Θεσσαλονίκης, υπαγόμενον υπό τον έλεγχον και την εποπτείαν του Υπουργείου Βορείου Ελλάδος. Σελ. 416,08 Τεύχος 782 – Σελ. 130 β)Σκοπός. Το Κέντρον Διαφυλάξεως της Αγιορειτικής Κληρονομίας σκοπεί εις την τελικήν διαμόρφωσιν προγράμματος έργων υποδομής, συντηρήσεως και αναστηλώσεων του Αγίου Όρους και εκτέλεσιν αυτού εντός του αναγκαίου προς τούτο χρόνου και την υποβοήθησιν και αρωγήν του έργου της Ι. Κοινότητος και των Ι. Μονών του Αγίου Όρους δια την διαφύλαξιν της Κληρονομίας αυτού. 2.Διοικητικόν Συμβούλιον. Το Κέντρον Διαφυλάξεως της Αγιορειτικής Κληρονομίας διοικείται υπό ενδεκαμελούς (11) Διοικητικού Συμβουλίου, απαρτιζόμενον εκ των κάτωθι: α)του Γενικού Γραμματέως του Υπουργείου Βορείου Ελλάδος, ως Προέδρου μετά του αναπληρωτού του. β)Του Διοικητού Αγίου Όρους, νομίμως Αναπληρουμένου, ως Αντιπροέδρου, γ)δύο Αγιορειτών Μοναχών, υποδεικνυομένων υπό της Ι. Κοινότητος μετά των Αναπληρωτών αυτών επίσης Αγιορειτών Μοναχών, οίτινες ορίζονται το αργότερον εντός μηνός, αφ' ότου τούτο ζητηθή αρμοδίως, άλλως το Διοικητικόν Συμβούλιον συγκροτείται νομίμως και εν ελλείψει τούτων, δυναμένων να διορισθούν και μεταγενεστέρως εφ' όσον ήθελε να γίνη η σχετική πρότασις. δ)δύο καθηγητών της Πολυτεχνικής Σχολής του Αριστοτελείου Πανεπιστημίου Θεσσαλονίκης, μετά των Αναπληρωτών αυτού, στ)ενός Καθηγητού της Έδρας Βυζαντινής Αρχαιολογίας της Φιλοσοφικής Σχολής του αυτού ως άνω Πανεπιστημίου, μετά του Αναπληρωτού του, ζ)του Προέδρου του Τεχνικού Επιμελητηρίου Ελλάδος, Τμήματος Κεντρικής Μακεδονίας, μετά του αναπληρωτού του, η)του Εφόρου της 10ης Εφορίας Βυζαντινών Αρχαιοτήτων, νομίμως Αναπληρουμένου, θ)του Εφόρου της 9ης Εφορίας Αρχαιοτήτων ή ομόρου Εφορίας Βυζαντινών Αρχαιοτήτων, νομίμως Αναπληρουμένου. Τα ανωτέρω μέλη του Διοικητικού Συμβουλίου μετά των αναπληρωτών των διορίζονται επί τριετή θητεία δι' αποφάσεως του Υπουργού Βορείου Ελλάδος.  3.Τα μέλη του Διοικητικού Συμβουλίου ελλείποντα, απόντα ή κωλυόμενα αναπληρούνται υπό των νομίμων αυτών αναπληρωτών. 33.Λ.α.16 Άγιον Όρος 333 4.Το Διοικητικόν Συμβούλιον συγκαλείται υπό του Πρόεδρου αυτού 5 ημέρας προ εκάστης συνεδριάσεως και ευρίσκεται εν απαρτία παρόντων 5 τουλάχιστον των μελών του, εν οις απαραιτήτως ο Πρόεδρος ή ο Αντιπρόεδρος. Αι αποφάσεις του Δ.Σ. λαμβάνονται κατά πλειοψηφίαν των παρόντων επί ισοψηφίας νικώσης της ψήφου του Προέδρου. 5.Συνιστάται τριμελής προς υποβοήθησιν του έργου του Διοικ. Συμβουλίου του ΚΔΑΚ Εκτελεστική Επιτροπή εκ των μελών του Διοικητικού Συμβουλίου, αποτελουμένη εκ του Γεν. Γραμματέως του Υπουργείου Β. Ελλάδος, του Διοικητού του Αγίου Όρους και του υπό στοιχ. η Εφόρου Βυζαντινών Αρχαιοτήτων, μετά των Αναπληρωτών αυτών, ως ούτοι καθορίζονται εις την παρ. 1 του παρόντος άρθρου. Της Εκτελεστικής Επιτροπής προεδρεύει ο Γεν. Γραμματεύς του Υπουργείου Β. Ελλάδος αναπληρούμενος υπό του Διοικητού του Αγίου Όρους. 6.Αρμοδιότητες Διοικητικού Συμβουλίου: α)Το Διοικητικόν Συμβούλιον είναι το όργανον διοικήσεως, και διαχειρίσεως του Κέντρου Διαφυλάξεως της Αγιορειτικής Κληρονομίας. β)Επιφυλασσομένων των Διατάξεων του άρθρ. 105 του Συντάγματος, του Καταστατικού Χάρτου του Αγίου Όρους και του από 10/16.9.1926 Ν.Δ/τος περί κυρώσεως αυτού αι αρμοδιότητες των Υπουργείων Οικισμού – Χωροταξίας και Περιβάλλοντος Δημοσίων Έργων, Πολιτισμού και Επιστημών, και Γεωργίας, ασκούνται εφεξής και μέχρι της ολοκληρώσεως του εις την παρ. 1β προγράμματος εντός της περιοχής του Αγίου Όρους, αποκλειστικώς υπό του δια του παρόντος νόμου συνιστωμένου Κέντρου (ΚΔΑΚ). γ)Εις την αποκλειστικήν αρμοδιότητα του εν λόγω Κέντρου ανήκει η έγκρισις και ο έλεγχος πάσης μελέτης αφορώσης εκτέλεσιν έργου ή ετέρας συναφούς εργασίας εντός της ανωτέρω περιοχής. δ)Το Κέντρο προγραμματίζει, συντονίζει, εποπτεύει χρηματοδοτεί και εκτελεί τα πάσης φύσεως αναγκαία έργα εντός του Αγίου Όρους. ε)Προτάσεις έργων, προερχόμεναι εκ των Ι. Μονών, υποβάλλονται μέσω της Ι. Κοινότητος, απαραίτητος δε προϋπόθεσις δια την έγκρισιν αυτών είναι η σύμφωνος γνώμη της Ι. Κοινότητος, διατυπωμένη εγγράφως. στ)Δια τα εις τα εδάφ. δ και ε του παρόντος αναφερόμενα έργα ή ετέρας συναφείς εργασίας απαιτείται η σύμφωνος γνώμη των κατ' ιδίαν Ι. Μονών, προκειμένου περί έργων αφορώντων εις αυτάς, της δε Ι. Κοινότητος, προκειμένου περί έργων γενικωτέρας φύσεως και σημασίας. 7.Εκπροσώπησις. Το ΚΔΑΚ εκπροσωπείται δικαστικώς και εξωδίκως υπό του Προέδρου του Δ.Σ. αυτού. 8.Τρόπος εκπονήσεως Μελετών και εκτέλεσις έργων ή άλλων συναφών εργασιών. α)Δι' αποφάσεών του το Διοικ. Συμβούλιον αναθέτει εις την Ι. Κοινότητα, τας ενδιαφερομένας Ι. Μονάς,   τας    καθ'    ύλην    αρμοδίας   Δημοσίας Υπηρεσίας, Νομικά Πρόσωπα Δημοσίου ή Ιδιωτικού Δικαίου, φυσικά πρόσωπα, συλλογικώς ή μεμονωμένως αναλόγως της εξειδικεύσεως εκάστου εξ αυτών, την εκπόνησιν μελετών, την εκτέλεσιν έργων και άλλων συναφών εργασιών. Δια των ιδίων αποφάσεων προσδιορίζεται επίσης το προς εκτέλεσιν έργον ή έτερον αντικείμενον, οι όροι εκτελέσεως αυτών ως και η καταβλητέα αμοιβή, όπου αύτη είναι αναγκαία. β)Η κατά τα ανωτέρω ανάθεσις εκπονήσεως μελετών και εκτελέσεως έργων ή άλλων συναφών εργασιών εις Δημοσίας Υπηρεσίας, Νομικά Πρόσωπα Δημοσίου ή Ιδιωτικού Δικαίου ή φυσικά πρόσωπα, η χρηματοδότησις αυτών ως και η παραλαβή των αποτελεσμάτων υπό του συνιστωμένου Κέντρου γίνονται κατά παρέκκλισιν των Διατάξεων περί Δημοσίου Λογιστικού, Κρατικών Προμηθειών, αναθέσεως Μελετών, εκτελέσεως Δημοσίων Έργων, ως και πάσης άλλης σχετικής ή ειδικής Διατάξεως. γ)Δια κοινής αποφάσεως των Υπουργών Βορείου Ελλάδος και Οικονομικών καθορίζονται τα του τρόπου πραγματοποιήσεως, δικαιολογήσεως και πληρωμής, ως και η εν γένει διοικητική και διαχειριστική διεκπεραίωσις υπό του εν λόγω Κέντρου (ΚΔΑΚ) των κονδυλίων των διατιθεμένων δια την εκπόνησιν των Μελετών και την εκτέλεσιν των έργων ή άλλων συναφών εργασιών, κατά παρέκκλισιν των διατάξεων περί Δημοσίου Λογιστικού, Κρατικών Προμηθειών, αναθέσεως Μελετών, εκτελέσεως Δημοσίων Έργων, ως και πάσης άλλης σχετικής γενικής ή ειδικής διατάξεως. Δι' ομοίων αποφάσεων επεκτείνονται αι ούτω θεσπιζόμεναι ρυθμίσεις εις τους φορείς εκπονήσεως και αναθέσεως των Μελετών και Έργων, ως και των ετέρων συναφών εργασιών. δ)Άπαντες οι φορείς Δημοσίου ή Ιδιωτικού Δικαίου, εις τους οποίους ανατίθεται η μελέτη και εκτέλεσις έργων ή άλλων συναφών εργασιών υποχρεούνται όπως υποβάλλουν εις το ΚΔΑΚ οικονομικόν απολογισμόν δια το σύνολον των πραγματοποιηθεισών δι' έκαστον έργον δαπανών. Ο τρόπος και ο χρόνος υποβολής του απολογισμού τούτου καθορίζεται δι' αποφάσεως του Υπουργού Βορείου Ελλάδος. 9.Προσωπικόν. α)Γραμματεία. Συνιστάται παρά τω εν λόγω Κέντρω Γραμματεία, αποτελουμένου 1)εξ ενός Προϊσταμένου επί βαθμώ 3ω έως 1ω του Κλάδου ΑΤ, 2)ενός Γραμματέως προερχομένου εκ του αυτού Κλάδου επί βαθμώ 6ω έως 4ω, 3)τεσσάρων Γραφέων – Δακτυλογράφων Κλάδου ΜΕ επί βαθμώ  7ω έως 4ω και 4)ενός Κλητήρος του Κλάδου  ΣΕ επί βαθμώ 10ω έως 7ω, πασών των  θέσεων τούτων πληρουμένων μόνον δι' αποσπάσεως, δια Κοινών Αποφάσεων του Υπουργού  Βορείου Ελλάδος, και του κατά περίπτωσιν  αρμοδίου     Υπουργού,      αντιστοίχου     βαθμολο(Μετά τη σελ. 416,08) Σελ. 416,09 Τεύχος 782 – Σελ. 131 Άγιον Όρος 33.Λ.α.16 334 γικού προσωπικού εξ ετέρων Δημοσίων Υπηρεσιών ή Ν.Π.Δ.Δ. ή των ΟΤΑ κατά την διαδικασίαν της επομένης παρ. β΄. Η θέσις ειδικώς του προϊσταμένου της Γραμματείας (Διευθυντού), δύναται να πληρωθή δια διορισμού μετακλητού υπαλλήλου της κατηγορίας των ειδικών θέσεων. β)Δι' αποφάσεων του Υπουργού Βορ. Ελλάδος, και του κατά περίπτωσιν αρμοδίου Υπουργού, μετά γνώμην του Διοικ. Συμβουλίου του ΚΔΑΚ, δύνανται να αποσπώνται παρ' αυτώ και προς ενίσχυσιν της Υπηρεσίας αυτού Υπάλληλοι εξ οιασδήποτε Δημοσίας Υπηρεσίας ή Ν.Π.Δ.Δ. ή Δημοσίας Επιχειρήσεως ή Επιχειρήσεως Κοινής Ωφελείας ή των Ο.Τ.Α., κατά παρέκκλισιν από πάσης Γενικής ή ειδικής Διατάξεως. Ο χρόνος διαρκείας αποσπάσεως του Υπαλλήλου λογίζεται δια πάσαν συνέπειαν ως χρόνος πραγματικής υπηρεσίας εις την Υπηρεσίαν εξ ης ούτος απεσπάσθη. Η μισθοδοσία των αποσπωμένων και αι εισφοραί εργοδότου εις τα αντίστοιχα Ασφαλιστικά και Επικουρικά Ταμεία βαρύνουν τας Υπηρεσίας και τους Φορείς εξ ων ούτοι απεσπάθησαν. γ)Πέραν του προαναφερθέντος προσωπικού, είναι δυνατή, κατά παρέκκλισιν των ισχυουσών απαγορευτικών Διατάξεων και ιδία του Νόμ. 993/79, χάριν υποβοηθήσεως του έργου του Διοικ. Συμβουλίου του ΚΔΑΚ, ή προτάσει τούτου και δι' αποφάσεως του Υπουργού Βορείου Ελλάδος πρόσληψις μέχρι πεντήκοντα ειδικών, επιστημόνων, Τεχνικών και εργατοτεχνιτών (Αρχαιολόγων, Αρχιτεκτόνων Πολιτικών Μηχανικών, Συντηρητών Έργων Τέχνης και Χειρογράφων, Τυπογράφων, Δασολόγων, κλπ.) δια Συμβάσεων Ιδιωτικού Δικαίου ωρισμένου ή αορίστου χρόνου. 10.Εξουσιοδότησις ρυθμίσεως των λεπτομερειών εφαρμογής. Δια Π.Δ/των εκδιδομένων προτάσει του Υπουργού Βορείου Ελλάδος θέλει καταρτισθή ο Οργανισμός λειτουργίας του Νομικού Προσώπου, ιδία δε τα της εσωτερικής οργανώσεως και λειτουργίας αυτού, εις ον μεταξύ των άλλων υποχρεωτικώς αι αρμοδιότητες και αι λειτουργίαι της Εκτελεστικής Επιτροπής, η διάρθρωσις της υπηρεσίας τούτου, οι πόροι χρηματοδοτήσεως αυτού προς εκτέλεσιν των υπ' αυτού επδιωκομένων σκοπών και ο τρόπος εκτελέσεως αυτών, ως και πάσα λεπτομέρεια αναφερομένη εις την εφαρμογήν του παρόντος. 11.Το δια του παρόντος συνιστώμενον Νομικόν Πρόσωπον προικοδοτείται εφ' άπαξ εκ του προϋπολογισμού των Δημοσίων Επενδύσεων δια του ποσού των 300 εκατομμυρίων, καταβαλλομένου εις δύο ίσας δόσεις, εξ ων η πρώτη εντός του τρέχοντος έτους και η δευτέρα εντός του επομένου. Σελ. 416,10 Τεύχος 782 – Σελ. 132 Αι λειτουργικαί δαπάναι του ΚΔΑΚ καλύπτονται δια του τακτικού προϋπολογισμού του Υπουργείου Βορείου Ελλάδος, αι δε δαπάναι εκτελέσεως των προγραμμάτων αυτού χρηματοδοτούνται δια του προϋπολογισμού Δημοσίων Επενδύσεων

[Source: greek_legal_code_raptarchis | Tokens: 15153]